[{"text_idx": "#000000", "text": "Malajzia c\u0302efministro Anwar Ibrahim renkontig\u0302is kun vizitanta c\u0302ina ministro pri eksterlandaj aferoj Wang Yi vendrede en la urbeto George, dum kiu la du flankoj promesis profundigi kunlaboron en diversaj kampoj."}, {"text_idx": "#000001", "text": "Anwar rememoris sian sukcesan viziton al C\u0302inio en marto de c\u0302i tiu jaro kaj diris, ke C\u0302inio estas fidinda kaj bona amiko de Malajzio, kaj la du landoj havas specialajn kaj amikajn rilatojn kun fortika duflanka kunlaboro."}, {"text_idx": "#000002", "text": "La c\u0302efministro diris, ke la du flankoj aktive efektivigis la konsenton atingitan de la gvidantoj de la du landoj kaj faris gravajn progresojn en la kunlaboro pri ekonomio, komerco, investo, kulturo kaj turismo. Li aldonis, ke li bonvenigas c\u0302inajn kompaniojn vastigi investon en Malajzio, kaj Malajzio volas profundigi kunlaboron kun C\u0302inio en diversaj kampoj por atingi reciprokan profiton kaj kungajnajn rezultojn."}, {"text_idx": "#000003", "text": "Wang diris, ke C\u0302inio pretas labori kun Malajzio por konservi la tendencon de bona kaj forta disvolvig\u0302o de duflankaj rilatoj, alporti pli da avantag\u0302oj al la du popoloj kaj fari novajn kontribuojn al disvolvig\u0302o kaj reviglig\u0302o de la regiono. Li diris, ke C\u0302inio kaj Malajzio estas ambau\u0306 emerg\u0302antaj merkatoj kaj evoluantaj landoj kun similaj disvolvaj konceptoj kaj vastaj komunaj interesoj, kaj ke altkvalita kunlaboro de la Zono kaj Vojo inter la du landoj rikoltis fruktodonajn rezultojn."}]